b'\n_START_ARTICLE_\nEstasyon ng Himpilang Sentral ng LRT\n_START_SECTION_\nMga kalapit na pook-palatandaan\n_START_PARAGRAPH_\nMalapit ang Estasyong Sentral sa ilang mga kilalang pook-palatandaan ng Maynila, tulad ng Mga Hardin ng Mehan at ang Tanghalang Pangkalakhan ng Maynila. Malapit din ito sa Gusaling Panlungsod ng Maynila, Punong Tanggapan ng Koreo ng Maynila, Bulwagan ng Katarungan ng Maynila, Liwasang Bonifacio at ang Pambansang Museo ng Sining. Magiging masaya rin ang mga mamimili dahil sa kalapit na SM City Manila._NEWLINE_Dahil sa kinaroroonan nito sa Sinturon ng mga unibersidad ng Maynila, malapit ang estasyon sa mga institusyong pan-edukasyon tulad ng Colegio de San Juan de Letran, Pamantasang Normal ng Pilipinas, Pamantasan ng Lungsod ng Maynila na pag-aari ng lungsod, Unibersidad ng Map\xc3\xbaa at Pamantasang Liseo ng Pilipinas. Maliban sa Pamantasang Normal ng Pilipinas, lahat ng mga institusyong ito ay nasa loob ng mga pader ng Intramuros.\n_START_SECTION_\nMga kawing pangpanlalakbay\n_START_PARAGRAPH_\nDahil sa pangalan nito, ang Himpilang Sentral ay isang pangunahing sentro ng transportasyon para sa mga mananakay ng LRT-1. Malapit sa estasyon ang isang terminal ng bus na dumadaan sa rutang Abenida Taft. Makakakuha rin ang mga mananakay ng mga taksi, dyipni at sasakyang de-padyak papunta at mula sa estasyon. Malapit din ang Estasyong Lawton ng Pasig River Ferry Service.'